ร้านนี้เหมือนเพิ่งเปิดได้ไม่นานที่ ctw วันนี้มีโอกาสมาทานช่วงเที่ยง ซึ่งตอนนี้มีโปรลด 15% อยู่ ทุกวันจันทร์ - ศุกร์ ทั้งวันนะคะ

ร้านตกแต่งแบบอบอุ่น warm warm ซึ่งเราชอบมากนะ เพราะรู้สึกมองไปทางไหนก็สบายตา ดูร้านใหญ่ กว้าง มีโต๊ะประมาณ 10 กว่าโต๊ะเห็นจะได้ พนักงานก็ต้อนรับดีค่ะ

เมนูที่สั่งทาน
1. สปาเกตตี้อกเป็ดรมควัน เป็นเมนูแนะนำ จริงๆทางร้านก็มีเมนูแนะนำหลายรายการนะ มันเยอะมากจริงๆ เลือกไม่ค่อยถูก อยากลองไปทุกอย่าง เมนูนี้อร่อยมากค่ะ ภาชอบมากๆ portion เยอะกำลังดี และรสชาติถูกปากมากมาย อกเป็ดรมควันนุ่ม หอม ละมุนลิ้น ชิ้นใหญ่ ส่วนเส้นสปาเชฟน่าจะผัดเข้ากับซอสสไตล์ญี่ปุ่น มันจะออกเปรี้ยวนิดๆ แต่กลมกล่อมมาก เมนูนี้ภาแนะนำเลย!

2. มันฝรั่งทอดพร้อมดิป 8 ซอส อลังการงานสร้าง ดิปกันให้มันไปเลย ตัว fried อร่อยมาก ทานเปล่าๆ ยังอร่อยเลย ดิป 8 อย่าง คือภายังไม่สามารถระบุรสได้ทั้งหมดนะว่ามีอะไรบ้าง ที่แน่ๆมีซอสมะเขือเทศ สลัดโคสลอว์ ดิปวาซาบิ ดิปน้ำสลัดรสส้ม ดิปพริกไทดำ อีก 2 อย่าง ไม่สามารถเดารสชาติได้เลยจริงๆ เมนูก็เป็นอีกอันที่ต้องลอง

3. ปลาแซลมอนพันรอคเกต ดูจากรูปในเมนูเหมือนจะเล็ก แต่พอมาลง โอ้โห ใหญ่กว่าที่คิดมากเลย เป็นฟิวชั่นที่อร่อยอ้ะ ปกติไม่ชอบทานรอคเก็ตสลัดนะ มันขม แต่ที่นี่ทำดีมาก ซอสน้ำสลัด ปลาแซลมอนกับน้ำยำเค้าก็แซ่บมากๆ คือมันเข้ากันสุดๆ รังสรรค์ได้ดีมาก ขอชมเลย

4. เมนูที่ 4 และ 5 เป็นเพื่อนสั่งค่ะ ภาไม่ได้ชิม จะเป็นปลากระพง และสปาเกตตี้ผัดแซลมอนรมควัน ซึ่งทั้ง 2 เมนูเพื่อนก็บอกว่าอร่อย

น้ำ; สั่งมะนาวน้ำผึ้ง แหล่มค่ะ เมนูน้ำก็เยอะมาก เลือกไม่ถูกเลยเหมือนกัน ^^ 

สรุป พึงพอใจม้ากกับอาหารและเครื่องดื่ม พร้อมทั้งบริการของทางร้านนี้ แต่ขอให้คะแนน 4 นะคะ เพราะอยากมาลองเมนูอื่นอยู่ด้วย เดี๋ยวให้ 5 ล้ะจะว่าอวยกันเนอะ

ค่าเสียหาย ประมาณ 1,400+ บาท